În data de 1 Decembrie, brașovenii, și nu numai, sunt invitați să participe la Sărbătoarea Centenarului Marii Uniri. Aceasta va începe, încă de la orele 10.00, cu o paradă militară organizată de Garnizoana Brașov care se va îndrepta de pe Bulevardul Eroilor spre Piața Unirii, unde cei din Uniunea Junilor din Scheii Brașovului și Brasovul Vechi vor depune coroane la Monumentul Soldatului Necunoscut. Mai apoi, junii vor coborî din Piața Unirii spre Piața Sfatului unde, începând cu ora 12.00 va avea loc un spectacol folcloric, dar și Hora Unirii.

La 17.30 va fi festivitarea de aprindere a luminițelor de Crăciun și un concert de muzică pop ai cărui artiști vor fi anunțati în data de 19 noiembrie. De la 19.30 Garnizoana Brașov se va retrage cu torțe din Piața Unirii și se va îndrepta spre Piața Sfatului, când se va termina concertul, pentru ca și ascultătorii să participe la acest eveniment.

Sărbătoarea se va încheia cu un foc de artificii ce va fi lansat de pe Cetățuie, în jur de ora 19.40, în momentul în care soldații vor ajunge în fața Primăriei, dar și cu un concert dedicat Unirii ce se va desfășura la Teatrul „Sică Alexandrescu”, organizat în colaborare cu Opera, Filarmonica, Teatrul dramatic și Uniunea Junilor din Scheii Brașovului și Brașovului Vechi.

De asemenea, din dimineața de 1 Decembrie, se va deschide și Târgul de Crăciun, unde vor participa 40 de comercianți. Vor fi 23 de firme și meșteșugari din municipiul Brașov, 7 din județ și 10 din alte județe. S-a descis să se mai aducă o căsuță, deoarece 2 dintre comercianți au avut punctaj egal. În plus, va mai exista o căsuță și pentru cei de la Nürnberg.

În total au fost 46 de oferte din Brașov, 9 din județ și 17 din alte județe. Mulți s-au retars în momentul în care au văzut criteriile, mai exact faptul că cei din Brașov primeau maximum de puncte, cei din județ doar jumătate, iar cei din alte județe niciun punct.

Distribuie articolul: Facebook

Twitter

Email

Listare

